**ПРОЕКТ**

**Д О Г О В О Р**

Днес, ………………2019 г. в гр. Габрово  между:

1. **Община Габрово,** със седалищев гр.Габрово и адрес на управление пл. „Възраждане” №3, с ЕИК 000215630, представлявано от Таня Христова,  наричан по-долу **ВЪЗЛОЖИТЕЛ**, от една страна

и

2. **.....................................**, , със седалище и адрес на управление: .........................................., с ЕИК  .........................................., представлявано  от  ......................................................., наричан по-долу **ЗАСТРАХОВАТЕЛ**, от друга страна,

на основание чл.194, ал. 1 от ЗОП, във връзка с проведена процедура за възлагане на обществена поръчка чрез събиране на оферти с обява, с предмет: **ПРЕДОСТАВЯНЕ НА ЗАСТРАХОВАТЕЛНИ УСЛУГИ ЗА НУЖДИТЕ НА ОБЩИНА ГАБРОВО ПО ТРИНАДЕСЕТ ОБОСОБЕНИ ПОЗИЦИИ,** се сключи настоящият договор за следното:

**І. ПРЕДМЕТ НА ДОГОВОРА**

**Чл. 1.** /1/ **ВЪЗЛОЖИТЕЛЯТ** възлага, а **ИЗПЪЛНИТЕЛЯ**, чрез застрахователен брокер Марш ЕООД, ЕИК:130404971, предоставя на Възложителя застрахователни услуги, по обособена позиция №…………………………………………..

**/2/** 3астрахователното покритие е съгласно офертата на **ИЗПЪЛНИТЕЛЯ** и в съответствие с техническата спецификация на **ВЪЗЛОЖИТЕЛЯ**.

**/3/** Обхватът на застрахователното действие е съгласно техническата спецификация на **ВЪЗЛОЖИТЕЛЯ** и офертата на **ИЗПЪЛНИТЕЛЯ.**

/4/ За всеки обект на застраховане и за всеки вид застраховка Изпълнителят издава застрахователни полици в съответствие с предложението си за изпълнение и техническото задание на Възложителя неразделна част от договора, в която се посочват:

1. вида и обхвата на застрахователното покритие;
2. срока на застраховката (начало и край на застрахователно покритие)
3. застрахователните суми и/или лимити на отговорност и начини на определянето

им;

1. застрахователна премия и срокове за изплащането;
2. специални условия.

/5/ При възникнала необходимост Изпълнителят издава застрахователни полици при условията на ал. 2 и за обекти, подлежащи на застраховане и непосочени в техническото задание.

/6/ Рисковото покритие и застрахователните суми са в съответствие с Техническата спецификация и представеното от **ИЗПЪЛНИТЕЛЯ** Техническо предложение. Условията на застраховката не могат да бъдат променяни без допълнително писмено споразумение между **ВЪЗЛОЖИТЕЛЯ** и **ИЗПЪЛНИТЕЛЯ,** при наличието на изискуемите законови предпоставки за това. Изменението или замяната на общите условия с нови по време на действието на настоящия договор има сила само ако измененията или новите общи условия са били предоставени на Възложителя и той писмено ги е потвърдил

/7/ При противоречие между Общите условия на **ИЗПЪЛНИТЕЛЯ** и условията в техническата спецификация на **ВЪЗЛОЖИТЕЛЯ** се прилагат последните.

**Чл. 2.** Застраховките ще се извършват с предварителни заявки, подадени от Възложителя.

**Чл. 3.** При промяна на някои от параметрите към съответната застрахователна полица Изпълнителят издава добавък към основната застрахователна полица.

**Чл. 4.** Изплащането на дължимите от **ИЗПЪЛНИТЕЛЯ** обезщетения при настъпило застрахователно събитие се извършва със съдействието на застрахователния посредник брокер, посочен от **ВЪЗЛОЖИТЕЛЯ** в настоящия договор.

**II. СРОК НА ДОГОВОРА**

**Чл. 5.** /1/ Настоящият договор се сключва за срок от една година и влиза в сила от датата на неговото подписване. В случай, че към датата на сключване на настоящия договор има действащи застраховки, то Изпълнителят се задължава да ги поднови за срока на договора след тяхното изтичане.

/2/ През срока на настоящият договор Изпълнителят се задължава да предостави пълно застрахователно покритие за застрахователни услуги по настоящия договор, според заданието от Техническата спецификация, както и в случай на застрахователно събитие, при платена от страна на Възложителя застрахователна премия(описана в Ценовото предложение предложено от Изпълнителя - неразделна част от настоящия договор и описана в чл. 6 от настоящия договор), своевременно да съдейства на Възложителя с регистриране на щета, организиране на оглед и всички други необходими процедури за получаване на застрахователно обезщетение от Възложителя.

**III. ЦЕНА И НАЧИН НА ПЛАЩАНЕ**

**Чл. 6.** /1/. Застрахователните премии се определят съгласно ценовото предложение на Изпълнителя - неразделна част от настоящия договор, като общият размер на договора по обособена позиция ………………………………………….. е в размер до …………………………….. (словом: …………….) лева без ДДС */посочва се максималният финансов ресурс на възложителя за съответната обособена позиция/;*

/2/. В Ценовото предложение, размера на застрахователната премия е с 2 % данък върху застрахователната премия.

/3/. Тази цена включва всички разходи на Изпълнителя по изпълнението на договора и не подлежи на изменения и корекции, освен в предвидените в ЗОП случаи.

/4/. Изпълнителят издава полица на всяка структура, посочена в техническите спецификации.

/5/ . Всяко плащане се извършва в лева, от съответната структура, след издадена от Изпълнителя полица в срок от 5 (пет работни дни) по следната сметка:

IBAN сметка

BIC код на банката

Банка:

Адрес: град/клон/офис:

**/**6**/** Изпълнителят е длъжен да уведомява писмено Възложителя за всички последващи промени по ал. 1 в срок до 3 (три) дни, считано от момента на промяната. В случай че Изпълнителят не уведоми Възложителя в този срок, счита се, че плащанията са надлежно извършени.

/7/. Авансово плащане не се допуска.

**IV. ЗАСТРАХОВАТЕЛНО ПОКРИТИЕ**

**Чл. 7.** Застрахователното покритие на застраховката по обособена позиция ……………………………. е както следва:

1. ……………………………………………………………………………….

**V. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 8. ВЪЗЛОЖИТЕЛЯТ има право:**

1. Да получава застрахователното обезщетение при настъпване на застрахователно събитие;
2. Да получи качествени и срочни застрахователни услуги за срока на действие на настоящия договор;
3. да изисква и да получава Услугите в уговорените срокове, количество и качество;
4. да контролира изпълнението на поетите от **ИЗПЪЛНИТЕЛЯ** задължения, в т.ч. да иска и да получава информация от **ИЗПЪЛНИТЕЛЯ** през целия Срок на Договора. Указанията на възложителя в изпълнение на това му правомощие са задължителни за изпълнителя, доколкото не пречат на неговата самостоятелност и не излизат извън рамките на договореното ;
5. да изисква, при необходимост и по своя преценка, обосновка от страна на **ИЗПЪЛНИТЕЛЯ** на предоставената от него информация, данни, документи или съответна част от тях;
6. да изисква от **ИЗПЪЛНИТЕЛЯ** преработване или доработване на информация, данни, документи в съответствие с уговореното в Договора;
7. да не приеме някои от представените информация, данни и документи в съответствие с уговореното в Договора.

**Чл. 9. ВЪЗЛОЖИТЕЛЯТ се задължава:**

1. да заплати на **ИЗПЪЛНИТЕЛЯ** застрахователната премия в сроковете и при условията, по реда и условията на раздел III.
2. В случаите, когато това е необходимо, **ВЪЗЛОЖИТЕЛЯТ** се задължава да оказва съдействие на ИЗПЪЛНИТЕЛЯ, за осъществяване предмета на този договор.

3. да пази поверителна Конфиденциалната информация, в съответствие с уговореното в Договора;

4. да оказва съдействие на **ИЗПЪЛНИТЕЛЯ** във връзка с изпълнението на този Договор, включително и за отстраняване на възникнали пречки пред изпълнението на Договора, когато **ИЗПЪЛНИТЕЛЯТ** поиска това;

5. да информира за всички промени в обстановката и условията, имащи отношение към предмета на договора.

*6. Възложителят подава на Изпълнителя* писмена заявка за необходимите застраховки.

**VI. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл. 10.** ИЗПЪЛНИТЕЛЯТ има право:

1. Да получи уговорената застрахователна премия за извършените от него услуги по изпълнение на договора, в сроковете и начина, предвиден в чл. 5 от договора.
2. Да получава информация и съдействие от ВЪЗЛОЖИТЕЛЯ, необходими за осъществяване предмета на договора.

**Чл. 11** ИЗПЪЛНИТЕЛЯТ се задължава:

1. да предоставя Услугите и да изпълнява задълженията си по този Договор в уговорените срокове и качествено, в съответствие с Договора и Приложенията;

2. да информира своевременно ВЪЗЛОЖИТЕЛЯ за всички пречки, възникващи в хода на изпълнението на работа, да предложи начин за отстраняването им, като може да поиска от ВЪЗЛОЖИТЕЛЯ указания и/или съдействие за отстраняването им;

3. да изпълнява всички законосъобразни указания и изисквания на ВЪЗЛОЖИТЕЛЯ;

4. да пази поверителна Конфиденциалната информация, в съответствие с уговореното в чл. 40 от Договора;

5. да не възлага работата или части от нея на подизпълнители, извън посочените в офертата на ИЗПЪЛНИТЕЛЯ, освен в случаите и при условията, предвидени в ЗОП,

6. да възложи съответна част от Услугите на подизпълнителите, посочени в офертата на ИЗПЪЛНИТЕЛЯ, и да контролира изпълнението на техните задължения;

7. да сключи договор/договори за подизпълнение с посочените в офертата му подизпълнители в срок до 3 (три) дни от сключване на настоящия Договор. В срок до 3 (три) дни от сключването на договор за подизпълнение или на допълнително споразумение за замяна на посочен в офертата подизпълнител изпълнителят изпраща копие на договора или на допълнителното споразумение на възложителя заедно с доказателства, че са изпълнени условията по [чл. 66, ал. 2](http://web.apis.bg/p.php?i=2752471#p28982788) и [14 ЗОП](http://web.apis.bg/p.php?i=2752471#p28982788).

8 да изплати на ВЪЗЛОЖИТЕЛЯ уговореното застрахователно обезщетение при настъпване на застрахователно събитие, предмет на настоящия договор, при условията, определени в и условията в техническата спецификация на **ВЪЗЛОЖИТЕЛЯ** и офертата на ИЗПЪЛНИТЕЛЯ;

9. да обработва и съхранява лични данни при спазване на изискванията на относимото национално и европейско законодателство, в законоустановените срокове по смисъла на ЗОП.

10. Изпълнителят се задължава при настъпване на застрахователното събитие да заплати застрахователното обезщетение съгласно лимита на съответната застраховка.

11. Изпълнителят се задължава безусловно да встъпи в правата на застрахования във всички бъдещи съдебни и административни дела заведени срещу Възложителя, във връзка с настъпили застрахователни събития.

12**.** Изпълнителят е длъжен да прави оглед на щетите по всички видове застраховки и преглед на предоставените документи за предявяване на застрахователната претенция и реализиране на застрахователната отговорност при настъпването на застрахователното събитие, което води до плащане от страна на застрахователя.

**VII. САНКЦИИ ПРИ НЕИЗПЪЛНЕНИЕ**

**Чл. 12.** При забавено изпълнение на задължения **ИЗПЪЛНИТЕЛЯТ** дължи на **ВЪЗЛОЖИТЕЛЯ** неустойка в размер на 0,5 % (нула цяло и пет процента) от цената по чл. 5, ал. 1 за всеки просрочен ден, но не повече от 30 % от стойността на застрахователната премия, посочена в чл. 5 от договора.

**Чл. 13. ИЗПЪЛНИТЕЛЯТ** е длъжен да заплати неустойките в срок до 10 (десет) календарни дни, след като бъде писмено уведомен от **ВЪЗЛОЖИТЕЛЯ** за техния размер.

**Чл. 14. (1)** Предвидените в настоящия договор неустойки се прихващат от плащанията по договора.

**(2)** В случаите на прекратяване по чл. 17, ал. 2, т. 1 на договора, **ИЗПЪЛНИТЕЛЯТ** дължи връщане на частта от изплатена застрахователна премия, изчислена пропорционално за оставащия срок на договора.

**Чл. 15.** Страните запазват правото си да търсят обезщетение за вреди по общия ред, ако тяхната стойност е по-голяма от изплатените неустойки по реда на този раздел.

**Чл. 16.** Страните не носят отговорност при настъпване на форсмажорни обстоятелства, възпрепятствали изпълнението на поетите задължения.

**VIII. ПРЕКРАТЯВАНЕ НА ДОГОВОРА**

**Чл. 17.** **(1)** Този Договор се прекратява:

1. с изпълнението на всички задължения на Страните по него;

2.при настъпване на пълна обективна невъзможност за изпълнение, за което обстоятелство засегнатата страна е длъжна да уведоми другата страна в срок до 10 (десет) дни от настъпване на невъзможността, като представи доказателства;

3.при условията по чл. 5, ал. 1, т. 3 от ЗИФОДРЮПДРКЛТДС.

4. **ВЪЗЛОЖИТЕЛЯТ** може да прекрати договора едностранно с едномесечно предизвестие, без дължими неустойки и обезщетения и без необходимост от допълнителна обосновка. При прекратяването се уреждат и финансовите взаимоотношения между страните за извършените от страна на **ИЗПЪЛНИТЕЛЯ** и одобрени от **ВЪЗЛОЖИТЕЛЯ** услуги по изпълнение на договора.

**(2)** Договорът може да бъде прекратен:

1. по взаимно съгласие на страните, изразено в писмена форма, като се уреждат и финансовите взаимоотношения между страните;

2. когато Изпълнителят бъде обявен в несъстоятелност или е в производство по несъстоятелност или ликвидация – по искане на Възложителя.

**(3)** Възложителят има право да прекрати договора едностранно без предизвестие, когатоИзпълнителят използва подизпълнител, без да е декларирал това в офертата си, или използва подизпълнител, който е различен от този, посочен в офертата му.

**(4)** Договорът може да бъде прекратен и когато са настъпили съществени промени във финансирането на договора, извън правомощията на Възложителя, които той не е могъл да предвиди и предотврати или да предизвика, с писмено уведомление, веднага след настъпване на обстоятелствата.

**(5) ВЪЗЛОЖИТЕЛЯТ** прекратява договора в случаите по чл. 118, ал. 1 от ЗОП, без да дължи обезщетение на **ИЗПЪЛНИТЕЛЯ** за претърпени от прекратяването на договора вреди, освен ако прекратяването е на основание чл. 118, ал. 1, т. 1 от ЗОП.

**Чл. 18. (1)** Всяка от страните може да развали договора при виновно неизпълнение на съществено задължение на другата страна по договора, чрез отправяне на 7-дневно писмено предупреждение от изправната страна до неизправната страна.

**(2)** Възложителят може да развали договора само с писмено уведомление до Изпълнителя и без да му даде допълнителен срок за изпълнение, ако поради забава от страна на Изпълнителя, то е станало безполезно или ако задължението е трябвало да се изпълни непременно в уговореното време.

**Чл. 19.** При предсрочно прекратяване на Договора, **ВЪЗЛОЖИТЕЛЯТ** е длъжен да заплати на **ИЗПЪЛНИТЕЛЯ** реално изпълнените и приети по установения ред Услуги.

**IX. ОБЩИ РАЗПОРЕДБИ**

Дефинирани понятия и тълкуване

**Чл. 20. (1)** Освен ако са дефинирани изрично по друг начин в този Договор, използваните в него понятия имат значението, дадено им в ЗОП, съответно в легалните дефиниции в Допълнителните разпоредби на ЗОП или, ако няма такива за някои понятия – според значението, което им се придава в основните разпоредби на ЗОП.

**(2)** При противоречие между различни разпоредби или условия, съдържащи се в Договора и Приложенията, се прилагат следните правила:

1. специалните разпоредби на договора имат предимство пред Общите условия на ИЗПЪЛНИТЕЛЯ.

2. разпоредбите на Приложенията имат предимство пред разпоредбите на Договора

Спазване на приложими норми

**Чл. 21.** При изпълнението на Договора, ИЗПЪЛНИТЕЛЯТ [и неговите подизпълнители] е длъжен [са длъжни] да спазва[т] всички приложими нормативни актове, разпоредби, стандарти и други изисквания, свързани с предмета на Договора, и в частност, всички приложими правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, съгласно Приложение № 10 към ЗОП.

Конфиденциалност

**Чл. 22. (1)** Всяка от Страните по този Договор се задължава да пази в поверителност и да не разкрива или разпространява информация за другата Страна, станала ѝ известна при или по повод изпълнението на Договора („**Конфиденциална информация**“). Конфиденциална информация включва, без да се ограничава до: обстоятелства, свързани с търговската дейност, техническите процеси, проекти или финанси на Страните, както и ноу-хау, изобретения, полезни модели или други права от подобен характер, свързани с изпълнението на Договора. Не се смята за конфиденциална информацията, касаеща наименованието на изпълнения проект, стойността и предмета на този Договор, с оглед бъдещо позоваване на придобит професионален опит от ИЗПЪЛНИТЕЛЯ.

Конфиденциална информация включва, без да се ограничава до: всякаква финансова, търговска, техническа или друга информация, анализи, съставени материали, изследвания, документи или други материали, свързани с бизнеса, управлението или дейността на другата Страна, от каквото и да е естество или в каквато и да е форма, включително, финансови и оперативни резултати, пазари, настоящи или потенциални клиенти, собственост, методи на работа, персонал, договори, ангажименти, правни въпроси или стратегии, продукти, процеси, свързани с документация, чертежи, спецификации, диаграми, планове, уведомления, данни, образци, модели, мостри, софтуер, софтуерни приложения, компютърни устройства или други материали или записи или друга информация, независимо дали в писмен или устен вид, или съдържаща се на компютърен диск или друго устройство.

**(2)** С изключение на случаите, посочени в ал.3 на този член, Конфиденциална информация може да бъде разкривана само след предварително писмено одобрение от другата Страна, като това съгласие не може да бъде отказано безпричинно.

**(3)** Не се счита за нарушение на задълженията за неразкриване на Конфиденциална информация, когато:

1. информацията е станала или става публично достъпна, без нарушаване на този Договор от която и да е от Страните;

2. информацията се изисква по силата на закон, приложим спрямо която и да е от Страните; или

3. предоставянето на информацията се изисква от регулаторен или друг компетентен орган и съответната Страна е длъжна да изпълни такова изискване;

В случаите по точки 2 или 3 Страната, която следва да предостави информацията, уведомява незабавно другата Страна по Договора.

**(4)** Задълженията по тази клауза се отнасят до съответната Страна, всички нейни поделения, контролирани от нея фирми и организации, всички нейни служители и наети от нея физически или юридически лица, като съответната Страна отговаря за изпълнението на тези задължения от страна на такива лица.

Задълженията, свързани с неразкриване на Конфиденциалната информация остават в сила и след прекратяване на Договора на каквото и да е основание.

Публични изявления

**Чл. 23.** ИЗПЪЛНИТЕЛЯТ няма право да дава публични изявления и съобщения, да разкрива или разгласява каквато и да е информация, която е получил във връзка с извършване на Услугите, предмет на този Договор, независимо дали е въз основа на данни и материали на ВЪЗЛОЖИТЕЛЯ или на резултати от работата на ИЗПЪЛНИТЕЛЯ, без предварителното писмено съгласие на ВЪЗЛОЖИТЕЛЯ, което съгласие няма да бъде безпричинно отказано или забавено.

Прехвърляне на права и задължения

**Чл. 24.** Никоя от Страните няма право да прехвърля никое от правата и задълженията, произтичащи от този Договор, без съгласието на другата Страна. Паричните вземания по Договора и по договорите за подизпълнение могат да бъдат прехвърляни или залагани съгласно приложимото право.

Изменения

**Чл. 25.** Този Договор може да бъде изменян само с допълнителни споразумения, изготвени в писмена форма и подписани от двете Страни, в съответствие с изискванията и ограниченията на ЗОП.

Непреодолима сила

**Чл. 26. (1)** Страните не отговарят за неизпълнение на задължение по този Договор, когато невъзможността за изпълнение се дължи на непреодолима сила.

**(2)** За целите на този Договор, „непреодолима сила“ има значението на това понятие по смисъла на чл. 306, ал. 2 от Търговския закон. Страните се съгласяват, че за непреодолима сила ще се считат и изменения в приложимото право, касаещи дейността на която и да е от тях, и възпрепятстващи изпълнението или водещи до невъзможност за изпълнение на поетите с Договора задължения.

**(3)** Страната, засегната от непреодолима сила, е длъжна да предприеме всички разумни усилия и мерки, за да намали до минимум понесените вреди и загуби, както и да уведоми писмено другата Страна незабавно при настъпване на непреодолимата сила. Към уведомлението се прилагат всички релевантни и/или нормативно установени доказателства за настъпването и естеството на непреодолимата сила, причинната връзка между това обстоятелство и невъзможността за изпълнение, и очакваното времетраене на неизпълнението.

**(4)** Докато трае непреодолимата сила, изпълнението на задължението се спира. Засегнатата Страна е длъжна, след съгласуване с насрещната Страна, да продължи да изпълнява тази част от задълженията си, които не са възпрепятствани от непреодолимата сила.

**(5)** Не може да се позовава на непреодолима сила Страна:

1. която е била в забава или друго неизпълнение преди настъпването на непреодолима сила;

2. която не е информирала другата Страна за настъпването на непреодолима сила; или

3. чиято небрежност или умишлени действия или бездействия са довели до невъзможност за изпълнение на Договора.

**(6)** Липсата на парични средства не представлява непреодолима сила.

Нищожност на отделни клаузи

**Чл. 27.** В случай, че някоя от клаузите на този Договор е недействителна или неприложима, това не засяга останалите клаузи. Недействителната или неприложима клауза се заместват от повелителна правна норма, ако има такава.

Уведомления

**Чл. 28. (1)** Всички уведомления между Страните във връзка с този Договор се извършват в писмена форма и могат да се предават лично или чрез препоръчано писмо, по куриер, по факс, електронна поща.

**(2)** За целите на този Договор данните и лицата за контакт на Страните са, както следва:

1. **ВЪЗЛОЖИТЕЛЯТ** допълнително определя със заповед свой служител за упълномощено от него длъжностно лице – отговорник по изпълнението на договора и уведомява **ИЗПЪЛНИТЕЛЯ** в срок от 3 (три) работни дни от определянето.

2. За ИЗПЪЛНИТЕЛЯ:

Адрес за кореспонденция: ………………….

Тел.: ………………………………………….

Факс: …………………………………………

e-mail: ………………………………………..

Лице за контакт: ………………………………………….

**(3)** За дата на уведомлението се счита:

1. датата на предаването – при лично предаване на уведомлението;

2. датата на пощенското клеймо на обратната разписка – при изпращане по пощата;

3. датата на доставка, отбелязана върху куриерската разписка – при изпращане по куриер;

4. датата на приемането – при изпращане по факс;

5. датата на получаване – при изпращане по електронна поща.

**(4)** Всяка кореспонденция между Страните ще се счита за валидна, ако е изпратена на посочените по-горе адреси (в т.ч. електронни), чрез посочените по-горе средства за комуникация и на посочените лица за контакт. При промяна на посочените адреси, телефони и други данни за контакт, съответната Страна е длъжна да уведоми другата в писмен вид в срок до 3 (*три*) дни от настъпване на промяната. При неизпълнение на това задължение всяко уведомление ще се счита за валидно връчено, ако е изпратено на посочените по-горе адреси, чрез описаните средства за комуникация и на посочените лица за контакт.

**(5)** При преобразуване без прекратяване, промяна на наименованието, правноорганизационната форма, седалището, адреса на управление, предмета на дейност, срока на съществуване, органите на управление и представителство на ИЗПЪЛНИТЕЛЯ, същият се задължава да уведоми ВЪЗЛОЖИТЕЛЯ за промяната в срок до 5 (*пет*) дни от вписването ѝ в съответния регистър.

Приложимо право

**Чл. 29.** Този Договор, в т.ч. Приложенията към него, както и всички произтичащи или свързани с него споразумения, и всички свързани с тях права и задължения, ще бъдат подчинени на и ще се тълкуват съгласно българското право.

Разрешаване на спорове

**Чл. 30.** Всички спорове, породени от този Договор или отнасящи се до него, включително споровете, породени или отнасящи се до неговото тълкуване, недействителност, изпълнение или прекратяване, както и споровете за попълване на празноти в Договора или приспособяването му към нововъзникнали обстоятелства, ще се уреждат между Страните чрез преговори, а при непостигане на съгласие – спорът ще се отнася за решаване от компетентния български съд.

Чл. 31. Като неразделна част от този договор са следните приложения:

Приложение №1 - Техническата спецификация на възложителя за съответната обособена позиция;

Приложение №2 - Предложение за изпълнение;

Приложение №3 – Ценово предложение на участника;

Приложение № 4 - Общи условия на Изпълнителя по съответната обособена позиция.

Настоящият договор се сключи в три еднообразни екземпляра, един за **Изпълнителя** и два за **Възложителя**.

ВЪЗЛОЖИТЕЛ: ИЗПЪЛНИТЕЛ:

Кмет на Община Габрово: ..............................................

............................................... /………………..……../

/Таня Христова/

Директор Дирекция ФС:

..............................................

Юрисконсулт:

................................................